Η **Συνοριακή Δύναμη** (αγγλικά: *Border Force*) αποτελεί μέρος του Υπουργείου Εσωτερικών του Ηνωμένου Βασιλείου, αρμόδια για τον συνοριακό έλεγχο στη χώρα. Το σώμα αποτελούσε μέρος της πρώην Υπηρεσίας Συνόρων του Ηνωμένου Βασιλείου από το 2008 μέχρι το διαχωρισμό του από αυτή, το Μάρτιο του 2012.

Αρμοδιότητες
------------

Σύμφωνα με την νομοθεσία, οι αρμοδιότητες της Συνοριακής Δύναμης είναι οι ακόλουθες:

* έλεγχος του μεταναστευτικού καθεστώτος των ανθρώπων που φθάνουν και φεύγουν από το Ηνωμένο Βασίλειο
* έρευνα αποσκευών, οχημάτων και φορτίου για παράνομα εμπορεύματα ή παράνομους μετανάστες
* περιπολία της βρετανικής ακτογραμμής και έρευνα σε πλοία
* συγκέντρωση πληροφοριών
* ενημέρωση αστυνομίας και πληροφοριών ασφαλείας για άτομα ειδικού ενδιαφέροντος.

Εξουσίες
--------

Το προσωπικό του σώματος φέρει μια σειρά από εξουσίες στους τομείς της μετανάστευσης και των τελωνείων.

### Μεταναστευτικά θέματα

Οι αξιωματικοί μετανάστευσης έχουν εξουσίες σύλληψης και κράτησης ατόμων, σύμφωνα με την Πράξη Μετανάστευσης του 1971, τόσο στα λιμάνια όσο και στην ενδοχώρα. Οι «Ειδικοί Αξιωματικοί Μετανάστευσης» φέρουν καθήκοντα που προβλέπονται και από την Πράξη Συνόρων του Ηνωμένου Βασιλείου του 2007, μέσω της οποίας ένα ύποπτο άτομο είναι δυνατόν να συλληφθεί σε λιμάνι ή αεροδρόμιο.

### Τελωνειακά θέματα

Οι αξιωματούχοι της Συνοριακής Δύναμης, που χαρακτηρίζονται ως τελωνειακοί υπάλληλοι στην Πράξη Συνόρων, Υπηκοότητας και Μετανάστευσης του 2009, έχουν εξουσίες καταγραφής, έρευνας, κατάσχεσης και σύλληψης. Φέρουν τις ίδιες τελωνειακές και φοροελεγκτικές εξουσίες με τους αξιωματούχους της Υπηρεσίας Εσόδων και Τελών του Ηνωμένου Βασιλείου, όμως δεν μπορούν να χρησιμοποιήσουν αυτές τις εξουσίες για μη συνοριακά θέματα, όπως ο φόρος εισοδήματος ή ο ΦΠΑ. Έχουν, επίσης, τη δυνατότητα να συλλάβουν οποιοδήποτε διέπραξε ή υπάρχει σοβαρή υποψία ότι διέπραξε αξιόποινη πράξη κατά παράβαση των Πράξεων Εσόδων και Τελών. Μπορούν να προχωρήσουν στην κατάσχεση απαγορευμένων και ανασταλμένων προϊόντων, όπως ναρκωτικά και όπλα, καθώς και να διασφαλίσουν ότι τα εισαγόμενα προϊόντα διαθέτουν τους καθορισμένους δασμούς και φόρους.

Ηγεσία
------

Ο πρώτος Γενικός Διευθυντής της Συνοριακής Δύναμης ήταν ο Μπράιαν Μουρ, ο οποίος βρισκόταν στη θέση αυτή από το Μάρτιο ως τον Οκτώβριο του 2012. Ο Τόνι Σμιθ διορίστηκε ως προσωρινός Γενικός Διευθυντής στις 19 Σεπτεμβρίου 2012 και παρέμεινε στα καθήκοντά του μέχρι το Μάρτιο του 2013. Ο σημερινός Γενικός Διευθυντής, Τσαρλς Μοντγκόμερι, διορίστηκε στις 25 Ιανουαρίου 2013.

Εξοπλισμός
----------

### Πλοία

Τα πλοία της Συνοριακής Δύναμης φέρουν το πρόθεμα "HMC" (Her Majesty's Cutter, *Κότερο Της Αυτής Μεγαλειότητας*).

| Πλοίο | Κλάση | Σε υπηρεσία | Εκτόπισμα | Τύπος | Σημειώσεις |
| --- | --- | --- | --- | --- | --- |
| HMC *Seeker* | UKBF 42m Customs Cutter | 2001 | 257 τόννοι | Κότερο |  |
| HMC *Searcher* | UKBF 42m Customs Cutter | 2002 | 257 τόννοι | Κότερο |  |
| HMC *Vigilant* | UKBF 42m Customs Cutter | 2003 | 257 τόννοι | Κότερο |  |
| HMC *Valiant* | UKBF 42m Customs Cutter | 2004 | 257 τόννοι | Κότερο |  |
| HMC *Protector* | Telkkä | 2014 | 434 τόννοι | Κότερο |  |
| HMC Eagle | Άγνωστη | 2016 |  | Κότερο |  |

* Searcher*Searcher*
* Vigilant*Vigilant*
* Vigilant*Vigilant*
* Valiant*Valiant*
* Protector*Protector*

Παραπομπές
----------

1. ↑  «Inside government: Border Force». UK Government (gov.uk). Ανακτήθηκε στις 20 Μαΐου 2013.
2. ↑  «About - Border Force - GOV.UK». *www.gov.uk* (στα Αγγλικά). Ανακτήθηκε στις 15 Μαρτίου 2017.
3. ↑  UK Borders Act 2007
4. ↑  «Section 138, Customs and Excise Management Act 1979 (c. 2)». Office of Public Sector Information. Αρχειοθετήθηκε από το πρωτότυπο στις 11 Οκτωβρίου 2010. Ανακτήθηκε στις 12 Απριλίου 2012.
5. ↑  David Millward (2012-05-22). «Border Force chief faces battle to keep job over threat of four-hour immigration queues during Olympics». *The Telegraph*.. Ανακτήθηκε στις 2012-07-02.
6. ↑  Home Affairs Select Committee, 18 Σεπτεμβρίου 2012
7. ↑  «New Director General of Border Force announced». Home Office. 25 Ιανουαρίου 2013. Ανακτήθηκε στις 10 Φεβρουαρίου 2013.
8. ↑  «Migration: Mediterranean Sea:Written question - 24322». Ανακτήθηκε στις 4 Αυγούστου 2016.
9. ↑  «Home Secretary launches new Border Force cutter to protect UK coastline». *gov.uk*. HM Government. Ανακτήθηκε στις 23 Απριλίου 2015.
10. ↑  Sheldrick, Giles (2016-10-17). «Patrol boat deployed in English Channel as Calais 'Jungle' prepares to be demolished» (στα αγγλικά). *Express.co.uk*.. Ανακτήθηκε στις 2017-03-15.